text: Tre ud af fem valgte salat frem for hotdog
  11 april 2017 kl. 13.49
  I Tønder er de tykkere end de tror. Det viste et eksperiment, som TV SYD lavede ved Torvets Pølser i Tønder. Og efter det valgte 60 procent salat frem for hotdog’en.
  TV SYD stillede sig op foran Torvets Pølser. Vi udlovede en hotdog for et svar.
  Fem borgere tog mod tilbuddet. De skulle svare på, hvor mange borgere i Tønder Kommune som har et BMI over 25. Det betyder, at de er moderat eller svært overvægtige.
  De fem personer i vores lille – højst uvidenskabelige undersøgelse – svarede, at i Tønder Kommune er 20-40 procent overvægtige.
  De blev også udspurgt om deres livretter, og Silas Jessen Jürgensen fra Sæd var ikke i tvivl:
  - En af mine livretter må nok være döner fra Tyskland. Det er noget af det bedste. Det er bare rigtig godt. Döner macht schöner.
  Alle fem blev overraskede, da reporteren kunne oplyser, at 57,5 procent  i Tønder kommune er overvægtige.
  Også tallet 14 milliarder kroner kom bag på deltagerne. Det er det, som overvægt koster samfundet hvert år ifølge tal fra Sundhedsministeriet.
  - Det er godt nok mange penge, svarede pensionist Carl Ernst Jessen.
  TV SYD havde lovet en hotdog for et svar. Men efter rundspørget fik deltager et valg: Hotdog’en eller en salat.
  Og 3 af de fem valgte salaten…
  
  
  
  Tønder har næstflest overvægtige
  TV SYD har i denne uge sat fokus på overvægt. Tal fra den nationale sundhedsprofil viser, at vi er mere overvægtige end landsgennemsnittet i Region Syddanmark. Halvdelen er borgerne har et BMI over 25.Fredag fortalte TV SYD, at Hedensted Kommune har flest svært overvægtige borgere.Men zoomer vi ind på en af vores andre kommuner, så afslører tallene fra den nationale sundhedsprofil, at også Tønder Kommune har en udfordring. Med 57,5 pct. med BMI over 25 er de den kommune, som har næstflest overvægtige. Kun overgået af Læsø…!
  
  